ໃນຕອນເຊົ້າວັນທີ 29 ເມສາ 2014 ຜ່ານມາ, ສະຖາບັນພັດທະນາຊັບພະຍາ ກອນມະນຸດລາວ-ຍີ່ປຸ່ນ ມຊ ແລະ ອົງການໄຈກ້າ ປະເທດຍີ່ປຸ່ນ ໄດ້ເຊັນບົດບັນທຶກໃນໂຄງການພັດທະນາຄວາມເຂັ້ມແຂງຂອງນັກທຸລະກິດຮ່ວມກັນ ຂຶ້ນທີ່ຫ້ອງປະຊຸມອະເນກປະສົງຂອງ ສະຖາບັນ ພັດທະນາຊັບພະຍາກອນມະນຸດລາວ-ຍີ່ປຸ່ນ ມຊ. ຝ່າຍ ມຊ ເຊັນໂດຍ ທ່ານ ຮສ. ດຣ. ສາຍຂອງ ສາຍນາສິນ ຮອງອະທິການບໍດີ ແລະ ຝ່າຍອົງການໄຈກ້າ ປະເທດຍີ່ປຸ່ນ ເຊັນໂດຍທ່ານ Mr. Akihisa TANAKA, ຫົວໜ້າທີມງານປະເມີນຜົນ ຂອງອົງການໄຈກ້າ ປະ ເທດຍີ່ປຸ່ນ; ມີທ່ານ ຮສ. ດຣ. ບຸນຈັນ ສີພັນທອງ ຮອງຫົວໜ້າກົມພົວພັນສາກົນ ກະຊວງສຶກ ສາທິການ ແລະກິລາ, ທ່ານ ຮສ. ອາລຸນ ສີລັດຕະນາະກຸນ ຜູ້ອຳນວຍການ ສະຖາບັນ ພັດ ທະນາຊັບພະຍາກອນມະນຸດລາວ-ຍີ່ປຸ່ນຝ່າຍລາວ, ຕາງໜ້າກົມຮ່ວມມືສາກົນ ກະຊວງແຜນ ການແລະການລົງທຶນ, ຜູ້ຕາງໜ້າຈາກອົງການໄຈກ້າ ປະຈຳລາວ ແລະ ບັນດາຫົວໜ້າຫ້ອງ ການຕ່າງໆ ພາຍໃນ ມະຫາວິທະຍາໄລແຫ່ງຊາດ ແລະພະນັກງານ-ຊ່ຽວຊານຂອງສະຖາບັນເຂົ້າຮ່ວມ.
ໃນພິທີເຊັນບົດບັນທຶກການປະເມີນຜົນທ້າຍໂຄງການພັດທະນາຄວາມເຂັ້ມແຂງຂອງນັກທຸລະກິດແມ່ນເພື່ອແນ່ໃສ່ປະກອບສ່ວນສ້າງຄວາມເຂັ້ມແຂງທາງດ້ານສະເຖຍລະພາບໃນຂະແໜງເສດຖະກິດໃນ ສປປ ລາວ ເພື່ອສາມາດເຊື່ອມໂຍມເຂົ້າໃນພາກພື້ນອາຊຽນ ແລະໃນໂລກໂດຍສະເພາະໃນວຽກງານທຸລະກິດ ແລະ ວັດທະນາະທຳ. ແລະຈຸດປະສົ່ງຂອງໂຄງ ການຕໍ່ໜ້າ ແມ່ນເພື່ອສ້າງຄວາມເຂັ້ມແຂງໃນການສະໜັບສະໜູນ ແລະຈະໄດ້ສືບຕໍ່ໂຄງການ ນັບແຕ່ເດືອນ ກັນຍາ ປີ 2014 – ເດືອນ ສິງຫາ ປີ 2019. ສະຖາບັນ ພັດທະນາຊັບພະຍາ ກອນມະນຸດລາວ-ຍີ່ປຸ່ນ (ສລຍ) ເປັນໂຄງການຮ່ວມມືລະຫວ່າງອົງການ JICA ແລະມີການບໍ ລິຫານຮ່ວມໂຄງການ JICA ແລະ ມະຫາວິທະຍາໄລແຫ່ງຊາດ ເຊິ່ງໄດ້ຈັດກອງປະຊຸມຂອງຄະນະກຳມະການປະສານງານໃນໂຄງການພັດທະນາຄວາມເຂັ້ມແຂງຂອງ ນັກທຸລະກິດໂດຍຜ່ານສະຖາບັນພັດທະນາຊັບພະຍາກອນມະນຸດ ລາວ- ຍີ່ປຸ່ນ ໃນທຸກໆ 6 ເດືອນ.
ຜົນງານດີເດັ່ນໃນໄລຍະຜ່ານມາໄດ້ດຳເນີນການປະຕິບັດວຽກງານຕາມແຜນທີ່ ວ່າງໄວ້ໃນດ້ານບໍລິຫານທຸລະກິດ ແລະວັດທະນາະທຳ, ແລະໄດ້ສືບຕໍ່ວຽກງານ 5 ສ ລວມທັງການຕິດປ້າຍປັດຊະຍາ ພາຍໃນສະຖາບັນ. ຊຶ່ງໃນນັ້ນກໍໄດ້ມີການພັດທະນາຫລັກສູດການຮຽນ-ການສອນ, ການລົງໃຫ້ຄຳປຶກສາດ້ານການບໍລິຫານທຸລະກິດ ແລະການຈັດຫລັກສູດຕາມຄວາມຕ້ອງການຂອງບໍລິສັດ ແລະອົງກອນທີ່ຕ້ອງການ ແລະໄດ້ຮ່ວມກັບສະຖາບັນໄທ-ຍີ່ປຸ່ນ ແລະມະຫາວິທະຍາໄລກະເສດສາດໃນການຈັດສຳມະນາ-ແລກປ່ຽນວິຊາການ, ດຳເນີນການສອນຫຼັກ ສູດພາສາຍີ່ປຸ່ນ ແລະຈັດແລກປ່ຽນວັດທະນາະທຳ ແລະໄດ້ດຳເນີນການສອນ ຫຼັກສູດປະລິນຍາໂທຂອງສະຖາບັນເປັນປົກກະຕິ. ນອກຈາກນີ້ຍັງໄດ້ ຮ່ວມກັບພະແນກອຸດສາຫະກຳ ການຄ້າສະ ຫວັນນະເຂດ, ເພື່ອກະກຽມການສຳມະນາໃນຫົວຂໍ້ຕ່າງໆທີ່ແຂວງສະຫວັນນະເຂດ ນອກຈາກນີ້ຍັງໄດ້ຮ່ວມມືກັບຕ່າງປະເທດໃນການຈັດສຳມະນາທາງດ້ານວິຊາການ ແລະວັດທະນະທຳກັບມະ ຫາວິທະຍາໄລຕ່າງປະເທດ ແລະໄດ້ກະກຽມການວາງແຜນໃນໂຄງການຕໍ່ໜ້າ ແຕ່ເດືອນ ກັນ ຍາ 2014 ຫາເດືອນ ສິງຫາປີ 2019.